ঙ্গাগ-গি-দ্বাং-পো
**ঙ্গাগ-গি-দ্বাং-পো** (ওয়াইলি: *ngag gi dbang po*) (১৫৮০-১৬৩৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের প্রতিষ্ঠাতা ও প্রথম প্রধান ছিলেন।

জন্ম ও পরিবার
-------------

ঙ্গাগ-গি-দ্বাং-পো ১৫৮০ খ্রিষ্টাব্দে তিব্বতের দ্রা-ফ্যি-ছোস-ল্দিং (ওয়াইলি: *dra phyi chos lding*) বৌদ্ধবিহারে জন্মগ্রহণ করেন। তার পিতা ব্ক্রা-শিস-স্তোব্স-র্গ্যাল (ওয়াইলি: *bkra shis stobs rgyal*) র্ন্যিং-মা ধর্মসম্প্রদায়ের একজন বিখ্যাত গ্তের-স্তোন ছিলেন, যিনি ম্ঙ্গা'-রিস-পান-ছেন-পে-মা-দ্বাং-র্গ্যাল (ওয়াইলি: *mnga' ris paN chen pe ma dbang rgyal*) নামক বিখ্যাত গ্তের-স্তোনের অবতার রূপে চিহ্নিত হয়েছিলেন। ঙ্গাগ-গি-দ্বাং-পোর মাতার নাম ছিল য়িদ-'দ্জিন-দ্বাং-মো (ওয়াইলি: *yid 'dzin dbang mo*)। জন্মের পর ঙ্গাগ-গি-দ্বাং-পোকে তার পিতা আনুষ্ঠানিকভাবে লেগ্স-ল্দান-র্দো-র্জে নামক বিখ্যাত গ্তের-স্তোনের অবতার রূপে চিহ্নিত করেন এবং তাকে ব্যাং-গ্তের (ওয়াইলি: *byang gter*) বা উত্তর দিকের সম্পদ সম্বন্ধে শিক্ষাদান করেন।

বৌদ্ধবিহার প্রতিষ্ঠা
--------------------

লেগ্স-ল্দান-র্দো-র্জে ও ম্ঙ্গা'-রিস-পান-ছেন-পে-মা-দ্বাং-র্গ্যাল দুজনে মিলে ব্সাম-য়াস বৌদ্ধবিহারে এ-বাম-ল্চোগ-স্গার (ওয়াইলি: *e waM lcog sgar*) নামক একটি তান্ত্রিক সম্প্রদায়ের প্রতিষ্ঠা করেছিলেন এবং ব্ক্রা-শিস-স্তোব্স-র্গ্যাল এই সম্প্রদায়কে পরবর্তীকালে বাড়িয়ে তোলেন। মধ্য তিব্বত শাসনকারী গ্ত্সাং-পা রাজবংশের সঙ্গে সম্পর্কের অবনতি হলে ঙ্গাগ-গি-দ্বাং-পো এই সম্প্রদায়কে ব্রহ্মপুত্র নদের উত্তর তীরে সরিয়ে নিয়ে যান এবং ১৬৩২ খ্রিষ্টাব্দে সেখানে থুব-ব্স্তান-র্দো-র্জে-ব্রাগ-এ-বাম-ল্চোগ-স্গার (ওয়াইলি: *thub bstan rdo rje brag e waM lcog sgar*) (যা সংক্ষেপে র্দো-র্জে-ব্রাগ বৌদ্ধবিহার নামে পরিচিত) প্রতিষ্ঠা করেন ও এই বিহারের প্রথম প্রধান হিসেবে অধিষ্ঠিত হন। পরবর্তীকালে এই বিহার র্ন্যিং-মা ধর্মসম্প্রদায়ের ছয়টি প্রধান বিহারের অন্যতম একটি বলে গণ্য হয়।

শিষ্য
-----

ঙ্গাগ-গি-দ্বাং-পোর উল্লেখযোগ্য ছাত্র ছিলেন ব্স্তান-'দ্জিন-নোর-বু (ওয়াইলি: *bstan 'dzin nor bu*) নামক তৃতীয় য়োল-মো-স্প্রুল-স্কু (ওয়াইলি: *yol mo sprul sku*),পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যাল-ম্ত্শো, ব্ক্রা-শিস-র্নাম-র্গ্যাল (ওয়াইলি: *bkra shis rnam rgyal*) নামক তৃতীয় ক্লোং-ছেন (ওয়াইলি: *klong chen*), জুর-ছেন-ছোস-দ্ব্যিংস-রাং-গ্রোল (ওয়াইলি: *zur chen chos dbyings rang grol*) প্রভৃতি। পরবর্তীকালে পঞ্চম দলাই লামা তার জীবনী রচনা করেন এবং ব্যাং-গ্তের (ওয়াইলি: *byang gter*) বা উত্তর দিকের সম্পদ তিব্বতের নতুন সরকারের পৃষ্ঠপোষকতা লাভ করে।

তথ্যসূত্র
---------

1. ↑  Chhosphel, Samten (2013-05)। "Tashi Tobgyel"। *The Treasury of Lives: Biographies of Himalayan Religious Masters*। সংগ্রহের তারিখ 2014-05-13।  এখানে তারিখের মান পরীক্ষা করুন: `|তারিখ=` (সাহায্য)
2. 1 2 3  Chhosphel, Samten (2013-05)। "The Third Dorje Drak Rigdzin, Ngakgi Wangpo"। *The Treasury of Lives: Biographies of Himalayan Religious Masters*। সংগ্রহের তারিখ 2014-05-14।  এখানে তারিখের মান পরীক্ষা করুন: `|তারিখ=` (সাহায্য)
3. ↑  Chhosphel, Samten (2013-05)। "The Second Dorje Drak Rigdzin, Lekden Dorje"। *The Treasury of Lives: Biographies of Himalayan Religious Masters*। সংগ্রহের তারিখ 2014-05-13।  এখানে তারিখের মান পরীক্ষা করুন: `|তারিখ=` (সাহায্য)
4. ↑  Einhorn, Harry (2013-05)। "Ngari Paṇchen Pema Wanggyel"। *The Treasury of Lives: Biographies of Himalayan Religious Masters*। সংগ্রহের তারিখ 2014-05-12।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Shabkar Tsogdruk Rangdrol. The Life of Shabkar: The Autobiography of a Tibetan Yogin. Trans. Matthieu Ricard. Albany, NY: State University of New York, 1994, p. 46

|
|  |
| পূর্বসূরীলেগ্স-ল্দান-র্দো-র্জে | **ঙ্গাগ-গি-দ্বাং-পো  তৃতীয় র্দো-র্জে-ব্রাগ-রিগ-'দ্জিন-ছেন-পো** | উত্তরসূরীপে-মা-'ফ্রিন-লাস |
|

|
|  |
| পূর্বসূরী-- | **ঙ্গাগ-গি-দ্বাং-পো  র্দো-র্জে-ব্রাগ বৌদ্ধবিহারের প্রথম প্রধান** | উত্তরসূরীপে-মা-'ফ্রিন-লাস |
|

| * দে
* স
র্দো-র্জে-ব্রাগ-রিগ-'দ্জিন-ছেন-পো |
| --- |
| 
* ১) রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান
* ২) লেগ্স-ল্দান-র্দো-র্জে
* ৩) ঙ্গাগ-গি-দ্বাং-পো
* ৪) পে-মা-'ফ্রিন-লাস
* ৫) স্কাল-ব্জাং-পে-মা-দ্বাং-ফ্যুগ
* ৬) কুন-ব্জাং-'গ্যুর-মেদ-ল্হুন-গ্রুব
* ৭) ঙ্গাগ-দ্বাং-'জাম-দ্পাল
* ৮) স্কাল-ব্জাং-পে-মা-দ্বাং-র্গ্যাল
* ৯) থুব-ব্স্তান-ছোস-দ্বাং-ম্ন্যাম-ন্যিদ-র্দো-র্জে
* ১০) থুব-ব্স্তান-'জিগ্স-মেদ-র্নাম-গ্রোল-র্গ্যা-ম্ত্শো

 | রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান, প্রথম র্দো-র্জে-ব্রাগ-রিগ-'দ্জিন-ছেন-পো |